Diari Oficial de la Generalitat Valenciana


Sumari del DOGV 5137, del 17-11-2005 (2005/12419)

Notificació de la resolució d'anul·lació de l'autorització sanitària, a PMF 76, SL.
-----------------------------------------------------------------------------------

### Dades del document

Número de DOGV
:   5137

Data del DOGV
:   17-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/12402


Organisme emissor
:   Conselleria de Sanitat

Tipus de document
:   Anunci

Notificació de la resolució d'anul·lació de l'autorització sanitària, a PMF 76, SL. [2005/X12213]
  
Com que no s'ha pogut notificar de forma personal i directa a la persona interessada la resolució que s'indica a continuació de caducitat de l'expedient de sol·licitud d'autorització de funcionament i inscripció en el Registre General Sanitari d'Aliments, i d'acord amb el que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, es publica la resolució.
  
València, 24 d'octubre de 2005.- El director general de Salut Pública: Manuel Escolano Puig.
  
«Resolució que es formula en el procediment d'anul·lació de l'autorització sanitària obtinguda per silenci administratiu, a PMF 76, SL, perquè no disposa d'instal·lacions per a l'exercici de l'activitat per a la qual va sol·licitar l'autorització sanitària.
  
Fets
  
Primer .Amb data 17 d'octubre de 2003, el director del Centre de Salut Pública d'Alzira dicta un acord pel qual incoa un procediment d'anul·lació de l'autorització sanitària obtinguda per silenci administratiu per part de PMF 76, SL, per a l'activitat d'elaboració de pizzes precuinades i congelades. Este acord es notifica a l'entitat el 12.11.2003, per mitjà de la publicació en el DOGV número 4.882 i de l'exposició en el tauler d'anuncis de l'Ajuntament de Silla.
  
L'acord es basa en el fet que no és procedent concedir el que s'ha sol·licitat, atés que no disposa d'instal·lacions per a l'exercici de l'activitat (Reial Decret 3.484/2000, de 29 de desembre, que establix les normes d'higiene per a l'elaboració, la distribució i el comerç de menjar preparat).
  
Segon. El termini per a resoldre el procediment i notificar la resolució és de tres mesos, segons assenyala l'article 42 de la Llei 30/1992, de Règim Jurídic de les Administracions Públiques i del Procediment Administratiu Comú. En este procediment ha transcorregut el termini esmentat sense que s'haja dictat i notificat la resolució.
  
Fonaments de dret
  
Primer. La competència per a dictar la present resolució correspon al director general de Salut Pública, per l'atribució que fa l'article 9 del Decret 26/2005, de 4 de febrer, del Consell de la Generalitat Valenciana, pel qual aprova el Reglament Orgànic i Funcional de la Conselleria de Sanitat.
  
Segon. L'article 44.2 de la Llei 30/1992, de Règim Jurídic de les Administracions Públiques i del Procediment Administratiu Comú, establix que, en els procediments iniciats d'ofici susceptibles de produir efectes desfavorables, el venciment del termini màxim sense que s'haja dictat i notificat cap resolució expressa produïx la caducitat del procediment i l'arxivament de les actuacions.
  
Vistos els preceptes esmentats i la resta dels generals que s'apliquen, resolc declarar en data 17.05.2005 la caducitat del procediment iniciat a PMF-76, SL, i ordenar l'arxivament de l'expedient AZ-9061/01.
  
Esta resolució no posa fi a la via administrativa i s'hi pot interposar recurs d'alçada davant el sotssecretari de la Conselleria de Sanitat, en el termini d'un mes comptador des de l'endemà de la notificació de la resolució, d'acord amb el que disposen els articles 114 i següents de la Llei 30/1992.